РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 24

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
                              проведено на 17 октомври 2018 г. /сряда/

Днес, 17 октомври 2018 г. (сряда) от 14,30 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА - отсъства
АТАНАСКА ДИШЕВА 
БОРЯНА ДИМИТРОВА    
ДРАГОМИР КОЯДЖИКОВ  
КРАСИМИР ШЕКЕРДЖИЕВ  

	
От администрацията на Висшия съдебен съвет присъства експертният сътрудник към Комисията: Румен Митев – началник отдел „САОД“, дирекция „ИТСС“. 
   
След обсъждане на предварително обявения дневен ред и постъпилите материали,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет  

Р Е Ш И:

Включва към дневния ред за днешното заседание, следната допълнителна точка:
Решение  по т. 13, протокол № 30/15.10.2018 г., на Комисията по атестирането  и конкурсите към СК на ВСС относно предоставяне на допълнителна информация от КСКНСС, във връзка с изискано становище за откриване на процедура за преместване на съдии по реда на чл. 194, ал. 1 от ЗСВ в Специализирания наказателен съдq, като точка 8 от дневния ред.
Приложение: Извлечение от протокол № 30/15.10.2018 г. от заседание на Комисията по атестирането  и конкурсите към СК на ВСС.
 
ПО ДНЕВНИЯ РЕД: 

	1. ОТНОСНО:  Обсъждане на постъпилите заявления във връзка с откритата процедура по чл. 194, ал.1 от ЗСВ /решение на СК на ВСС по т. 40, протокол № 27/18.09.2018 г./ за преместване в Софийски районен съд, Гражданско отделение.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Изразява становище, че по отношение на Петрослав Волев Кънев – съдия в РС - Бургас, Светлана Рачева Янева – съдия в РС - Бургас и Камелия Георгиева Ненкова – съдия в РС - Бургас, подали заявления за преместване по откритата процедура за преназначаване по реда на чл. 194, ал. 1 от ЗСВ за  2 щатни длъжности „съдия“ от РС - Бургас в Софийски районен съд - Гражданско отделение, е приложима т. 8 от Правилата за преместване по реда на чл. 194 от ЗСВ (Приети с решение на ВСС по протокол № 4/21.01.2013 г.)     
1.2. Изразява становище, че по отношение на Пламен Иванов Шумков – съдия в РС - Враца, Ина Милчева Генжова – съдия в РС - Враца и съдия Елена Любомирова Донкова - съдия в РС - Враца, подали заявления за преместване по откритата процедура за преназначаване по реда на чл. 194, ал. 1 от ЗСВ за  2 щатни длъжности „съдия“ от РС - Враца в Софийски районен съд - Гражданско отделение, е приложима т. 8 от Правилата за преместване по реда на чл. 194 от ЗСВ (Приети с решение на ВСС по протокол № 4/21.01.2013 г.)
1.3. Да се изискат от Дирекция „Съдебни кадри и конкурси на магистрати“ справки за юридическия стаж на Петрослав Волев Кънев – съдия в РС - Бургас, Светлана Рачева Янева – съдия в РС - Бургас, Камелия Георгиева Ненкова - съдия в РС - Бургас, Пламен Иванов Шумков – съдия в РС - Враца, Ина Милчева Генжова – съдия в РС - Враца и съдия Елена Любомирова Донкова - съдия в РС - Враца, които да бъдат обсъдени в следващото заседание на КСКНСС. 
 1.4. Да се изискат от Дирекция „Атестиране на магистрати“ единните формуляри  за атестиране от последното проведено  атестиране на Петрослав Волев Кънев – съдия в РС - Бургас, Светлана Рачева Янева – съдия в РС - Бургас, Камелия Георгиева Ненкова - съдия в РС - Бургас, Пламен Иванов Шумков – съдия в РС - Враца, Ина Милчева Генжова – съдия в РС - Враца и съдия Елена Любомирова Донкова - съдия в РС - Враца, които да бъдат обсъдени в следващото заседание на КСКНСС.

	 2. ОТНОСНО: Обсъждане  въпроса  за откриване на  процедура по чл. 194, ал.1 от ЗСВ по отношение на районните и окръжните съдилища в страната.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	2.1. Отлага разглеждането на точката за следващо заседание на Комисията.
	2.2. Възлага на Румен Митев да  изготви справка за натовареността на районните  съдилища  с трайна натовареност над средната, за тригодишен период.  

3. ОТНОСНО: Актуализиран Примерен въпросник за провеждане на анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите, изготвен във връзка с реализирането на проект „Въвеждане система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

		3.1. Изразява становище, че Примерният въпросник за провеждане на анкетно проучване за оценка на методологията за измерване на отделните видове дела и преписки и за отчитане на допълните служебни задължения на съдиите, следва да бъде коригиран, като:
	  1. Отпаднат въпрос 3, въпрос 4, въпрос 8, въпрос 21:	
		- въпрос 3  „Считате ли, че Правилата за оценка на натовареността на съдиите влияят върху решенията, които взимат съдиите във връзка с воденето на конкретно дело?“  
		- въпрос 4 „(Продължение на въпрос 3) Моля обосновете защо мислите така?“
		- въпрос 8  „Според вас  стойността на индекса Ви на натоварване, според Правилата за оценка на натовареността на съдиите,  отразява ли реалната Ви натовареност?“.
	- въпрос 21 „Според Вас, каква трябва да бъде разумната норма на натовареност по действащите Правила за оценка на натовареността на съдиите? Моля, посочете интервала - долна и горна граница, в който трябва да бъде нормалната годишна натовареност на съдиите.“
	Мотиви: Въпрос 3 е некоректен, защото Правилата за оценка на натовареността на съдиите, никога не са имали такава идея. Въпрос 4 е продължение на въпрос 3.
    Въпрос 8 е некоректен, защото изисква субективна преценка. 
    Въпрос 21 трябва да отпадне по съображенията, изложени при предходното обсъждане  на въпросника.

		2. Да се редактира въпрос 19 „(Продължение на въпрос 17) Бихте ли уточнили тези дейности и как те да се прецизират?“,  в  който е допусната техническа грешка и текста „(Продължение на въпрос 17)“  следва да бъде заменен с текста „(Продължение на въпрос 18)“. 

	Относно въпрос 12:  „Според Вас, в каква степен отчитането на натовареността съгласно Правилата за оценка на натовареността на съдиите чрез Системата за изчисляване натовареността на съдиите (СИНС) допринася за: (Моля, отговорете на всеки ред)
-	Осигуряване на равномерно и справедливо натоварване на съдиите
-	Обективното отчитане на натовареността на съдиите в рамките на атестационните процедури за оценка на дейността им
-	Обективното отчитане на натовареността на съдиите в рамките на дисциплинарните производства
-	Управление на човешките ресурси в рамките на съответния орган
-	Определяне на щата от магистрати/служители на съответния орган“
     Атанаска Дишева изрази становище:  Въпрос 12 е некоректен, защото с решение на СК е прието, че няма да се взимат предвид данните от СИНС по въпроси, свързани с кадрови решения. Тоест, некоректно е да се задава въпрос към магистратите, дали според тях  отчитането на натовареността съгласно ПОНС, е допринесло  за решаването на посочените въпроси. 
		След проведено гласуване с 1 глас „за“ и 2   гласа „против“,  решение за отпадане на  въпрос 12 от въпросника, не беше взето.  

	3.2. Да се изпрати препис от решението по т. 3.1. на ръководителя на проект „Въвеждане система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“ и на ръководителя на екипа на Обединение ДЗЗД "Естрата" - изпълнител по Договор № ВСС 9994 от 02.08.2018 г., за сведение.
4. ОТНОСНО:  Доклад от и.д. директор на дирекция „Правна“  АВСС относно Закон за изменение и допълнение на Административнопроцесуалния кодекс, обнародван в Държавен вестник бр.77/18.09.2018 г.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1.  Приема за сведение Доклад от и.д. директор на дирекция „Правна“  АВСС относно Закон за изменение и допълнение на Административнопроцесуалния кодекс, обнародван в Държавен вестник бр.77/18.09.2018 г.  
	4.2.  Възлага на  Румен Митев – експертен сътрудник към КСКНСС, към 30.04.2019 г. да  представи информация относно изменението на постъпленията на дела в административните съдилища в страната, в резултат на изменената  родова и местна подсъдност, установена със ЗИД АПК (обн. ДВ бр.77/18.09.2018 г.), която да бъде  предмет на обсъждане в следващо тази дата  заседание на КСКНСС. 

	Мотиви:  С оглед разпоредбата на § 154 (1)  ЗИД на  АПК, (обн. ДВ бр.77/18.09.2018 г.), в срок до 01.07.2019 г., ВСС следва да обезпечи необходимия брой административни съдии. Към настоящия момент, КСКНСС не може  да направи преценка, почиваща на обективен анализ относно необходимостта от допълнително кадрово обезпечаване.   Упражнявайки правомощията си по чл. 30, ал. 5, т. 13 ЗСВ, Съдийската колегия на ВСС, по предложение на КСКНСС ще обобщи изисканата информация относно дейността на административните съдилища едва към 30.06.2019 г. В тази връзка и за да има възможност да се  изпълни законовото задължение по § 154 (1) ЗИД  на АПК, е наложително към 30.04.2018 г.  да се съберат  предварителни данни за  увеличението на делата в   административните съдилища в резултат на изменената местна и родова подсъдност, на база на които КСКНСС да  изготви  предварителен анализ за натовареността на административните съдилища.   
5. ОТНОСНО: Въпросници на Европейската комисия за ефективност на правосъдието на Съвета на Европа /CEPEJ/ за подготовката на Информационното табло на ЕС в областта на правосъдието за 2019 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Приема за сведение подготвените от експертите в отдел „САОД“, дирекция „ИТСС“ отговори на въпросници на Европейската комисия за ефективност на правосъдието на Съвета на Европа /CEPEJ/ за подготовката на Информационното табло на ЕС в областта на правосъдието за 2019 г. по темите от компетентност на Комисия „Съдебна карта, натовареност и съдебна статистика“, изпратени  на дирекция „Международна дейност” в АВСС, за обобщаване.

6. ОТНОСНО: Предложение изх. № РД-09-241/ 28.09.2018 г. от Георги Иванов – и.ф. административен ръководител на Районен съд – Бургас относно увеличаване щатната численост.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	
6.1. Изразява отрицателно становище относно искането за увеличаване щатната численост на Районен съд – Бургас с 1 (eдна) щатна бройка за длъжността „съдия“.   
Мотиви: В момента няма необходимост от разкриване на  щатна бройка за длъжността „съдия“. Конкурсът, обявен с Решение на СК на ВСС  по протокол № 49/05.12.2017 г. не е приключил.  Необходимостта от нов щат, за който се твърди в писмото, би възникнал едва след приключването на този  конкурс. Въпросът ще бъде разгледан отново след приключване на конкурса за назначаване на съдия в РС - Бургас.

7. ОТНОСНО: Доклад от Силвия  Илиева – главен секретар на Висшия съдебен съвет относно проверка и преценка на актуалността на решения, приети от ВСС и неговите  колегии.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:	
7.1. Приема за сведение Доклад от Румен Митев – началник отдел САОД, ДИТСС, относно Доклад на главния секретар на Висшия съдебен съвет до постоянните комисии за  проверка и преценка на актуалността на решенията, приети от ВСС и неговите  колегии.
7.2. Изразява становище, че към момента няма приети решения от компетентността на Комисия „Съдебна карта, натовареност и съдебна статистика“, които да подлежат на отмяна като неприложими и неактуални. 
7.3. Да се изпрати Доклада относно извършената проверка на решенията на Комисия „Съдебна карта, натовареност и съдебна статистика“, изготвен от Румен Митев – началник отдел САОД, ДИТСС, ведно с решението по т. 7. на главния секретар на ВСС.

8. ОТНОСНО: Решение  на Комисията по атестирането  и конкурсите към СК на ВСС относно предоставяне на допълнителна информация от КСКНСС, във връзка с изискано становище за откриване на процедура за преместване на съдии по реда на чл. 194, а. 1 от ЗСВ в Специализирания наказателен съд

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	
8.1.   Да се изпрати на Комисията по атестирането  и конкурсите към СК на ВСС изисканата справка  за приключените със съдебен акт дела за извършени престъпления, включени в приложното поле на чл. 411а, ал. 1, т. 4 от НПК от субектите, посочени в тази разпоредба в районните и окръжните съдилища в Република България, за периода  01.01.2015 -  14.11.2017 г. и информация от СИНС, касаеща натовареността на Специализирания наказателен съд.

ЗАМ.-ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“        /п/
     
АТАНАСКА ДИШЕВА